kardosdrur/scandi-wiki huggingface dataset:
Kemisk forbindelse

En kemisk forbindelse er et kemisk stof, der består af flere forskellige typer atomer, der er bundet til hinanden af kemiske bindinger. Det er de kemiske bindinger mellem atomerne, der afgør hvilken slags kemisk forbindelse der er tale om. Hvis atomerne bindes sammen af et eller flere fælles elektronpar (kovalente bindinger), er det et molekyle, hvis det derimod holdes sammen af ionbindinger, er det et salt.

De simpleste kemiske forbindelser er to-atomige molekyler som f.eks. CO. Mere komplekse forbindelser møder man for eksempel indenfor den organiske kemi og biokemien, hvor for eksempel proteiner og DNA er meget store molekyler, som kan indeholde millioner af atomer.

Ved en kemisk forbindelse kan stofferne, der indgår, sammen have en helt ny egenskab, end de har hver for sig. Et eksempel på det er NaCl, som består af natrium og chlor. Natrium er et meget aggressivt og reaktionsvilligt metal, og chlor er en giftig gas, men når de tiltrækker hinanden via elektriske kræfter, danner de det ganske fredelige salt natriumchlorid (i daglig tale kendt som bordsalt).

Nogle stoffer er mere tilbøjelige til at indgå i kemiske forbindelser end andre. For eksempel indgår luftarterne helium, neon, argon, krypton, xenon og radon næsten aldrig i kemiske forbindelser. Disse luftarter bliver kaldt for inaktive gasser eller ædelgasser. .

Eksterne links 
 IUPAC Compendium of Chemical Terminology - the Gold Book 

Forbindelse
Beastie Boys

Beastie Boys var en amerikansk hiphop-gruppe fra New York. Gruppens medlemmer var Mike D (Michael Diamond), King Ad-Rock (Adam Horovitz) og MCA (Adam Yauch). Beastie Boys var de første store hvide rappere.

Deres første album (Licensed To Ill), som blev udgivet i 1986, blev populært verden rundt, og var Beastie Boys' helt store gennembrud. Der var store hits som f.eks. Fight For Your Right, No Sleep Till Brooklyn og Brass Monkey.

MCA døde den. 4. maj 2012 af kræft. Han blev 47 år.

I juni 2014 fortalte Mike D, at Beastie Boys ikke kunne fortsætte som gruppe uden MCA, og at der ikke ville blive lavet mere nyt musik.

Diskografi 

Album
 1986 Licensed To Ill
 1989 Paul's Boutique
 1992 Check Your Head
 1994 Ill Communication
 1998 Hello Nasty
 2004 To the 5 Boroughs
 2011 Hot Sauce Committee Part Two

Opsamlinger
 1994 Some Old Bullshit
 1996 The In Sound From Way Out!
 1999 The Sounds of Science
 2005 Solid Gold Hits
 2007 The Mix-Up

Ep'er
 1982 Pollywog Stew
 1983 Cooky Puss
 1984 Rock Hard
 1995 Aglio e Olio
 1995 Root Down
 1998 Love American Style EP
 2003 In A World Gone Mad

Ekstern henvisning 

 Beastie Boys hjemmeside 

Hiphopgrupper fra USA
Har spillet på Roskilde Festival
Musikere fra Capitol Records
Jacopone da Todi

Jacopo de' Benedetti, kendt som Jacopone da Todi (født i Todi, 1236 – død i Collazzone, 1306) var en af de mest berømte digtere af laudi, religiøse lovsange, i den italienske litteratur. Kritikerne betragter ham som en af de mest betydningsfulde italienske digtere i middelalderen.

Levned 
Han blev født i 1236 (nogle kilder siger 1230) som søn af Iacobello fra adelsfamilien Benedetti. Jacopone studerede sandsynligvis på universitetet i Bologna og påbegyndte at arbejde som notar og sagfører, og førte et sorgløst liv. I 1267 ægtede han Vanna, datter af Bernardino di Guidone, greve af Coldimezzo. Hustruen døde samme år under tragiske omstændigheder, ved at en tribune fald sammen under en fest; efter at der på hustruens legeme blev fundet et bodsbælte, som hun bar for at sone sin mands ugudelige liv, forlod Jacopone den verdslige tilværelse, delte sine ejendele ud til de fattige, hvorefter han i 1278 indtrådte som lægbroder i franciskanerordenen, sandsynligvis i klosteret i Pantanelli tæt på Terni, idet han valgte den mest rigoristiske retning, spiritualerne, eller fraticelli (småbrødrene), som stod imod den dominerende gren, konventualerne, som havde en mere moderat tolkning af ordensregelen. I 1288 flyttede Jacopone til Rom i nærheden af kardinal Bentivenga.

I begyndelsen af pave Celestin 5.s korte pontifikat blev spiritualerne officielt anerkendt som en orden med navnet Pauperes heremitae domini Celestini. Det skete også efter Jacopones fortjeneste, idet han havde sendt paven en hymne. Men den nye pave Bonifatius 8., en nidkær fjende af de mest radikale grene af kirken, var næppe valgt, før han ophævede de tidligere dispositioner, og Pauperes-ordenen blev således opløst.

Jacopone var en af underskriverne på Lunghezza-manifestet fra d. 10. maj 1297, med hvilket Bonifacius VIII's modstandere – med kardinalerne Jacopo og Pietro Colonna i spidsen – krævede pavens afsættelse og indkaldelse af et koncil. Bonifacius VIII's svar lod ikke vente på sig: han ekskommunikerede alle underskriverne med bullen Lapis abscissus og belejrede Palestrina, dissidenternes fæstning. I september 1298 blev Palestrina indtaget, og Jacopone blev afklædt munkekutten, stillet for retten og idømt fængsel og indespærret i konventual-fængslet San Fortunato i Todi. Først ved Bonifacius' død i 1303 blev han fysisk nedbrudt sat i frihed og levede sine sidste år i Collazzone i nærheden Todi.

Værker 
 Laudi af Jacopone da Todi
 Stabat Mater

Henvisninger 
 Wikisource:Den latinske tekst til Stabat Mater 
 Wikisource:Grundtvigs oversættelse af Stabat Mater

Eksterne henvisninger 

Personer fra Italien
Franciskanere
Hope (Arkansas)

Hope er en mindre by i Hempstead County, Arkansas, USA. Indbyggertallet udgjorde 10.616 ved tællingen i 2000.

Byen er fortrinsvis kendt for at være den tidligere amerikanske præsident, Bill Clintons fødeby.

Eksterne henvisninger 

 

Byer i Arkansas
Turebylille

Turebylille er en herregård udskilt fra Turebyholm i slutningen af det 18. århundrede. Turebylille er nu avlsgård under Bregentved Gods. Gården ligger ca. 200 meter øst for Sekundærrute 151 (landevejen København-Vordingborg) i Tureby Sogn i Faxe Kommune.

Turebylille er på 293 hektar.

En vindmøllepark  med fem vindmøller blev i begyndelsen af 2010'erne foreslået på arealerne omkring Turebylille og Turebyholm.
Vindmølleparken åbnede i december 2016. Godset opførte Danmarks første større solcelleanlæg uden statsstøtte i 2018, i området mellem landevejen og Sydmotorvejen, vest for møllerne.

Ejere af Turebylille 
 (1770-1792) Adam Gottlob Joachimsen lensgreve Moltke
 (1792-1818) Joachim Godske Adamsen lensgreve Moltke
 (1818-1864) August Adam Wilhelm Joachimsen lensgreve Moltke
 (1864-1875) Frederik Georg Julius Augustsen lensgreve Moltke
 (1875-1936) Frederik Christian Frederiksen lensgreve Moltke
 (1936-1948) Christian Frederik Gustav Hemmingsen lensgreve Moltke
 (1948-1989) Hans Hemming Joachim Christian Christiansen lensgreve Moltke
 (1989-) Christian Georg Peter Hansen greve Moltke

Henvisninger 

Herregårde i Faxe Kommune
Herregårde i Præstø Amt
Rødehus

Rødehus er en avlsgård i Tureby Sogn i Faxe Kommune under Bregentved Gods.

Den blev udskilt fra Turebyholm i 1850.

Rødehus er på 167 hektar

Ejere af Rødehus 
 (1850-1864) August Adam Wilhelm Joachimsen lensgreve Moltke
 (1864-1875) Frederik Georg Julius Augustsen lensgreve Moltke
 (1875-1936) Frederik Christian Frederiksen lensgreve Moltke
 (1936-1948) Christian Frederik Gustav Hemmingsen lensgreve Moltke
 (1948-1989) Hans Hemming Joachim Christian Christiansen lensgreve Moltke
 (1989-) Christian Georg Peter Hansen greve Moltke

Herregårde i Faxe Kommune
Herregårde i Præstø Amt
Foo (data)

Foo er et eksempel fra programmeringsverdenen på en metasyntaktisk variabel, og bruges som pladsholder for "navnet på det der diskuteres".

Programmering
El Torito (restaurantkæde)

El Torito (spansk: lille tyr) er en kæde af meksikanske restauranter beliggende i de amerikanske stater Arizona , Californien, Illinois, Missouri, Oregon og Washington.

Kædens hovedkontor er beliggende i den amerikanske by Cypress i Californien.

Under samme kæde findes restauranterne Acapulco Mexican Restaurant y Cantina and Chevy's.

I henhold til rygter fik cd-rom-specifikationen El Torito sit navn efter en El Torito restaurant i den amerikanske by Irvine i Californien, hvor specifikationen menes udviklet.

Ekstern henvisning 
 El Torito, webside (engelsk) 

Restaurantkæder fra USA
Stabat Mater

Stabat Mater er en passionssalme fra middelalderen.  Forfatterskabet er usikkert, og digtet har både været tilskrevet franciskanermunkene Bonaventura († 1274) og Jacopone da Todi (1236-1306). Salmen skildrer Jomfru Marias smerte, mens hun står ved korsets fod.

Stabat Mater findes i Den Danske Salmebog i to oversættelser af N.F.S. Grundtvig:
 Naglet til et kors på jorden (nr. 195)
 Under korset stod med smerte (nr. 196)
Stabat Mater er sat i musik af 
 Palestrina
 Scarlatti
 Pergolesi
 Haydn
 Rossini
 Siboni
 Dvořák
 Verdi
 Szymanowski

Henvisninger til Wikisouce 
 Den latinske tekst
 Grundtvigs oversættelse

Noter 

Salmer
Kirkemusik
Salmer i Den Danske Salmebog
Monte Carlo-metoder

Monte Carlo-metoder er statistiske værktøj, der er opkaldt efter det berømte Casino de Monte Carlo i Monaco og blev udviklet af bl.a. Stanislaw Ulam. Metoderne kendetegnes ved at være empiriske, i modsætning til teoretisk afledte. Metoderne består ofte af at udføre en eller anden handling mange gange, notere sig udfaldet, og derefter bruge fordelingen af udfald til at begrunde et udsagn om en sandsynlighed for en hændelse.

Monte Carlo-metoder blev i et berømt eksempel benyttet af en engelsk krigsfange under første verdenskrig til at bestemme værdien af pi ud fra statistik omkring udfaldene for hvordan en tilfældigt kastet nål faldt på et linjeret ark papir.

I computeralderen benyttes Monte Carlo-metoder i stigende grad til evaluering af sandsynligheder i tilfælde hvor den formelle – eller formelbaserede – repræsentation ikke er gyldig, og hvor simulering af en kaotisk proces er nødvendig. 

Monte Carlo-metoder kan også benyttes til evaluering af numeriske integraler hvor integrationen er svær men evalueringen af integranden er nemmere.

Termodynamik og Monte Carlo-simuleringer 
Når man i termodynamikken benytter spin til for eksempel at regne på magnetisme, har det vist sig nyttigt i at benytte den såkaldte Monte Carlo-simulering. Monte Carlo-simuleringer, eller Monte Carlo-metoden, er en serie algoritmer, der ved hjælp af en computer laver en serie tilfældige tal, for at simulere forskellige parametre. Det er hermed muligt at se, om en hændelse er sandsynlig eller ikke. Simuleringen blev udarbejdet af Stanislaw Ulam, Enrico Fermi, John von Neumann, og Nicholas Metropolis. Det første arbejde på metoden blev påbegyndt i 1930, men en egentlig dybtgående analyse af den, kunne ikke gøres før 1945, hvor de første computere blev produceret.

Statistik
Numerisk integration
Foo

Foo kan have flere betydninger:

 Foo (data) – metasyntaktisk variabel indenfor edb-programmering.
 Foo Fighters – amerikansk rock gruppe dannet af Dave Grohl i 1995.
 Foo fighter – Ufo-udtryk i forbindelse med mystiske luftfænomener under anden verdenskrig.
Sofiedal (Terslev Sogn)

Sofiedal  er en lille herregård som er dannet i 1682 af Frederik Gabel. Gården er nu en avlsgård under Bregentved Gods. Sofiedal ligger i Terslev Sogn i Faxe Kommune. Sofiedal er på 272 hektar

Ejere af Sofiedal 
(1682-1708) Frederik Christoffersen Gabel
(1708-1718) Christian Carl Frederiksen Gabel
(1718-1730) Frederik 4.
(1730-1731) Christian 6.
(1731-1740) Poul Vendelbo Løvenørn
(1740) Frederik Poulsen de Løvenørn
(1740-1746) Christian 6.
(1746) Frederik 5.
(1746-1792) Adam Gottlob Joachimsen lensgreve Moltke
(1792-1818) Joachim Godske Adamsen lensgreve Moltke
(1818-1864) August Adam Wilhelm lensgreve Moltke
(1864-1875) Frederik Georg Julius lensgreve Moltke
(1875-1936) Frederik Christian lensgreve Moltke
(1936-1968) Christian Frederik Gustav lensgreve Moltke
(1968-1989) Hans Hemming Joachim Christian lensgreve Moltke
(1989-) Christian Georg Peter lensgreve Moltke

Herregårde i Faxe Kommune
Herregårde i Sorø Amt
Confessions on a Dance Floor

Confessions on a Dance Floor er Madonnas 10. studiealbum og 18. pladeudgivelse. Albummet blev udgivet i 2005. I 2006 var Madonna på verdenstourné med sit show Confessions Tour.

Spor 
 "Hung Up"
 "Get Together"
 "Sorry"
 "Future Lovers"
 "I Love New York"
 "Let it Will Be"
 "Forbidden Love"
 "Jump"
 "How High"
 "Isaac"
 "Push"
 "Like it or Not"

Se også 
 Confessions Tour

Album fra 2005
Madonna-album
Tokke

Tokke er en kommune i Vestfold og Telemark fylke  i Norge. Den har et areal på 980 km² og en befolkning på 	2.246 (1. januar 2016). Det administrative center er byen Dalen. Tokke ligger i den vestlige del af Telemarken og grænser til kommunene Vinje, Kviteseid, Seljord, Fyresdal, Valle og Bykle. Højeste punkt er Kvannfjølli 1.538 moh.

Kommunen ligger for enden af Telemarkskanalen. Bygden er fra gammel tid et bjørneområde, hvilket ses på kommunevåbenet.

Minedriften på Åmdals Verk startede i 1540, da Christian 3. sendte tyske bjergværksfolk til området for at starte driften. Kobbermalmlagene på Åmdals Verk blev dog først fundet i 1689, og minen var i drift frem til 1945.

Personer fra Tokke
Lene Vågslid (1986-), lærer, politiker, stortingsrepræsentant, født i Dalen

Eksterne henvisninger 

 Tokke kommune
 Telemarkskanalen.no
 Dalenhotell.no
 Kultur i Tokke på kart fra Kulturnett.no

Kommuner i Vestfold og Telemark
Kommuner i Telemark
Vivi Rau

Vivi Rau (født 7. december 1951) er en dansk skuespiller og pornomodel.

Sammen med Anne Bie Warburg blev hun en af de to bærende kvindelige kræfter i sengekantsfilmene og stjernetegnsfilmene i sidste halvdel af 1970'erne, hvor begge filmserier indeholdt hardcoreporno.

Film 
 I Jomfruens tegn (1973)
 I Tyrens tegn (1974)
 Champagnegalopp (svensk-amerikansk, 1975)
 Der må være en sengekant (1975)
 Kassen stemmer (1976)
 Hopla på sengekanten (1976)

Eksterne henvisninger 
 

Skuespillere fra Danmark
Pornoskuespillere fra Danmark
Mandeblad

Et mandeblad er et magasin/blad, som er henvendt til mænd. Læsestoffet i et mandeblad lægger ofte vægt på mænd typiske interesser, såsom smukke kvinder, men adskiller sig fra regulære pornoblade ved også at have stof uden seksuelle elementer, såsom artikler, reportager, anmeldelser, humor og nyheder. 

I dag flyttes mandeblade og mandemagasiner i lind strøm ind på Internettet, hvor der er opstået et helt nyt marked for det velkendte indhold til mænd.

De tidligste danske mandeblade i 1930'erne blev kaldt boulevardblade.

Danske mandeblade 
 Parisien (1930-1931)
 Cocktail (1933-196?)
 Hudibras (1943)
 Variete (1945-1974)
 Alt for mænd - mandens blad (1959-1968)
 Ekko (1966-1967)
 Ugens Rapport (1972- )
 Arena
 Classic Rapport
 Cybersex
 Donna
 Euroman
 Express
 Express/Xtra
 FHM
 M!
 Mega Express
 Miss Foxy
 Nr. Sex
 PC Sex
 PS Pige-Special
 Rapport Piger
 Super PS
 Super Rapport
 TM Tidens Mand

Udenlandske mandeblade 
 Playboy
 Penthouse

Danske online mandeblade 
 connery.dk
 euroman.dk
 mmm.dk

Se også 
 Dameblad

Fodnoter 

Tidsskrifter
Dameblad

Et dameblad er et tidsskrift, som er henvendt til kvinder. Læsestoffet i et dameblad lægger ofte vægt på kvinders interesser. Damebladene udkommer som regel en gang ugentligt. Månedsmagasiner henvendt til kvinder indgår kun i sjældne tilfælde i kategorien.

Eksempler på dameblade: Alt for Damerne, Familie Journal, Tidens Kvinder.

Typisk indhold i en dameblad er:
 noveller
 romaner, fortsat over flere numre af bladet
 kryds og tværs-opgaver
 artikler om kosmetik og mode
 artikler om kendte personer
 råd til sexlivet
 madopskrifter

Vægtningen af de forskellige temaer er forskellig fra blad til blad.

Se også 
 Mandeblad

Tidsskrifter
Eskilstrup (Sneslev Sogn)

Eskilstrup  er en gammel hovedgård, som nævnes allerede i 1328. Eskilstrup er nu avlsgård under Bregentved Gods, og ligger knap 1,5 km nord for landevejen fra Ringsted til Haslev. Gården ligger i Sneslev Sogn, Ringsted Kommune. Hovedbygningen er opført i 1847.

Eskilstrup er på 278 hektar

Ejere af Eskilstrup 
(1328-1334) Oluf Nielsen
(1334-1363) Niels Jensen Hvidding
(1363-1382) Niels Olsen
(1382-1397) Oluf Grubbe
(1397-1430) Jakob Jonsen Skave
(1430-1460) Jens Jakobsen Skave
(1460-1670) Niels Jensen Skave
(1670-1520) Herluf Nielsen Skave
(1520-1570) Mourids Nielsen Skave
(1570-1590) Anne Brahe gift Skave
(1590-1628) Birgitte Herlufsdatter Skave gift (1) Krabbe (2) Holck
(1628-1647) Ditlev Holck
(1647-1664) Niels Parsberg
(1664-1669) Otto Rantzau
(1669-1688) Ida Skeel gift Rantzau
(1688) Margrethe Rantzau gift Thott
(1688-1709) Frederik Thott
(1709-1728) Sophie Hedevig Sehested gift Thott
(1728-1736) Ove Thott
(1736-1747) V. Bjerregaard
(1747-1751) Adam Gottlob Joachimsen lensgreve Moltke
(1751-1755) Peter Johansen Neergaard
(1755-1760) Johan Saaby
(1760-1790) Jens Astrup
(1790-1831) Frederik Holger von Barner
(1831-1887) Leopold Theodor von Barner
(1887-1921) Hans Sophus Vilhelm von Barner
(1921-1941) Det Eskilstrupske Legat
(1941-1968) Christian Frederik Gustav Hemmingsen lensgreve Moltke
(1968-1989) Hans Hemming Joachim Christian Christiansen lensgreve Moltke
(1989-) Christian Georg Peter Hansen greve Moltke

Herregårde i Ringsted Kommune
Herregårde i Sorø Amt
Rush (band)

Rush var et canadisk progressiv rock-gruppe bestående af Geddy Lee (bas, keyboards, sang), Alex Lifeson (guitar) og Neil Peart (trommer, sangtekster). Gruppen blev dannet i sommeren 1968 i Willowdale (nu en del af Toronto) i delstaten Ontario af Lifeson, Lee, and John Rutsey. Peart (fra St. Catharines i Ontario) erstattede Rutsey på trommer i juli 1974, to uger før gruppens første turné i USA.

Rutseys exit, efter kun at have medvirket på debutalbummet, skyldtes iflg. biografien Contents Under Pressure: 30 Years of Rush at Home & Away sukkersyge, der ikke ville være forenelig med lange turneer. Rutsey døde 11. maj 2008 af et hjerteanfald relateret til hans sukkersyge.

Rush var aktive indtil 2018. Rush har gennem deres karriere udgivet 24 albums, der har solgt til guld og 14 til platinstatus (3 til multiplatin). Rush er det band med 3. flest fortløbende salg af plader til guld/platin status, kun overgået af Beatles og Rolling Stones (iht. RIAA).

Hver især har bandmedlemmerne modtaget talrige anerkendelser for deres musiske kunnen, og er anset som værende blandt de bedste på hver deres instrument. Neil Peart er flere gange kåret som verdens bedste trommeslager. Flere angiver Rush som en væsentlig kilde til inspiration, herunder Metallica, Primus og The Smashing Pumpkins.

Senest afsluttede turné for albummet Snakes & Arrows var den bedst besøgte Rush turne og indtjente i omegnenen af $40 millioner.

Peart døde af cancer i hjernen den 7. januar 2020 i en alder af 67.

Diskografi

Studiealbums 
 Rush (1974)
 Fly by night (1975)
 Caress of steel (1975)
 Rush 2112 (1976)
 A farewell ro kings (1977)
 Hemispheres (1978)
 Permanent waves (1980)
 Moving Pictures (1981)
 Signals (1982)
 Grace under pressure (1984)
 Power windows (1985)
 Hold your fire (1987)
 Presto (1989)
 Roll the bones (1991)
 Counterparts (1993)
 Test for echo (1996)
 Vapor Trails (2002)
 Feedback (cover) (2004)
 Snakes & arrows (2007)
 Clockwork Angels (2012)

Livealbums 
 All the world's a stage(1976)
 Exit...Stage left (1981)
 A show of hands (1988)
 Different stages (1998)
 Rush in Rio (2003)
 R30 (2005)
 Grace Under Pressure Tour (kun udgivet ifm. boxsættet "Rush Replay X 3") (2006)
 Snakes & Arrows Live (2008)

Opsamlingsalbums 
 Rush Through Time (1978)
 Archives (1978)
 Chronicles (1990)
 Retrospective I (1997)
 Retrospective II (1997)
 The Spirit of Radio: Greatest Hits 1974–1987 (2003)
 Gold' (genudgivelse af de to Retrospective fra 1997, hvor "Something for Nothing" fra disk 1 er erstattet af Working Man) (2006)
 Retrospective 3'' (2009)

Referencer

Eksterne henvisninger 

 
 

Musikgrupper fra Canada
Musikgrupper fra 1968
Vibygård

Vibygård går helt tilbage til kong Erik Menveds tid. Gården ligger i Syv Sogn i Roskilde Kommune. Hovedbygningen er opført i 1857 og ombygget i 1936 af arkitekt Michael Stigaard.

Vibygård Gods er på 833 hektar med Slåenkær, Ørstedgård, Arnakke og Drags-Møllegård

Ejere af Vibygård 
 (1315-1340) Morten Truelsen Sparre
 (1340-1370) Peter Mortensen Sparre 
 (1370-1393) Peter Petersen Sparre 
 (1393-1425) Sophie Petersdatter Sparre 
 (1425-1450) Jens Torbernsen Sparre
 (1450-1490) Jep Jensen Sparre
 (1490-1506) Torben Jepsen Sparre
 (1506-1577) Jep Torbernsen Sparre
 (1577-1608) Emmike Jepsen Sparre 
 (1608-1613) Emmike Emmikesen Sparre 
 (1613-1620) Claus Emmikesen Sparre
 (1620-1628) Sivert Beck
 (1628-1648) Steen Sivertsen Beck
 (1648-1650) Ide Lindenov gift Beck
 (1650-1655) Ove Gjedde
 (1655-1666) Otto Krag
 (1666-1681) Otto Rantzau
 (1681-1682) Christian Nold
 (1682) Marie Elligers gift (1) Kurtz (2) Nold
 (1682-1704) Christen Nold
 (1704-1705) Ditlev Reusch
 (1705-1709) Hans Bøtke
 (1709) Enke Fru Bøtke
 (1709-1719) Frederik 4.
 (1719-1737) Peder Benzon
 (1737-1742) Thomas Johan de Neergaard
 (1742-1752) Enke Fru de Neergaard gift von Westen
 (1752-1757) J. C. von Westen
 (1757-1758) Adam Christoffer von Holstein
 (1758-1775) Peter Mikkelsen Qvistgaard
 (1775-1827) Jørgen Pedersen Qvistgaard
 (1827-1846) Claus Henrik Munk Sandholt
 (1846-1852) Jacob Jacobsen
 (1852-1872) J. D. Schmidt
 (1872-1883) Josias Daniel Christian Schmidt
 (1883-1915) Ernst von Voss
 (1915-1931) Enke Fru von Voss
 (1931-1970) I. B. Berthelsen
 (1970-1997) Helle Haustrup / Lisbeth Haustrup / Ole Stenderup
 (1997-2009) Mogens Jørgensen
 (2009-) Mogens Jørgensen / Christian Jørgensen

Kilder 
 J.P. Trap: Danmark 5.udgave, Kraks Landbrug.

Bygninger, konstruktioner og anlæg i Roskilde Kommune
Herregårde i Roskilde Amt
Viggo Brøndal

Rasmus Viggo Brøndal (født 13. oktober 1887 i København, død 14. december 1942 smst) var en dansk romanist, filolog og professor i romansk sprog og litteratur ved Københavns Universitet.
Medstifter af Lingvistkredsen.

Udvalgte værker 
 Les parties du discours, partes orationis: études sur les catégories linguistiques
 Structure et variabilité des systèmes morphologiques

Eksterne henvisninger 
 

Filologer fra Danmark
Excentricitet

Excentricitet er flertydigt og kan være:
 Excentricitet (matematik) – Et tal for en ellipses krumning 
 Excentricitet (opførsel) – Usædvanlig eller sær opførsel, påklædning mv.
 Excentricitet (astronomi) – Om kredsløb

ta:சுற்றுப்பாதையின் வட்டவிலகல்
Vinje

Vinje er en kommune i Vestfold og Telemark fylke i Norge. Den har et areal på 3.117 km² og en befolkning på 3.676 indbyggere (2020). Den grænser i nord til Nore og Uvdal, i øst til Tinn og Seljord, i syd til Tokke og Bykle og i vest til Suldal, Odda og Ullensvang.

Før sammenlægningen i 2020 var det den eneste norske kommune med grænse til fire fylker. Højeste punkt er Nupsegga, der er 1.674 m.o.h. Kommunen har det næststørste areal i Sydnorge (efter Rendalen) og har større areal end Vestfold fylke. Befolkningstætheden er lav, 1,2 indbyggere pr. kvadratkilometer, mod landsgennemsnittet på 14,1.


Vandkraftværk og turisme 
Kommunen har i mange år haft en god økonomi, hovedsagelig på grund af indtægter fra elproduktion fra Tokke-udbygningerne. Kommunens indbyggere nyder fortsat godt af dette gennem lave strømpriser. På den anden side er store fjeldområder som Songadammen og Møsvatn ved Hardangervidda nationalpark ødelagt af opstemninger.

Vinje kommune ligger øverst i Telemarken og strækker sig langt ind i Hardangervidda. Kommunen har en stor ejendom i nationalparken, Berunuten Vest, med seks hytter til brug for alle, som måtte komme forbi.

Det kendte vintersportsted Rauland ligger i Vinje, hvilket tiltrækker mange turister i løbet af vinteren på påsken.

Personer fra Vinje 
 Targjei Augundsson «Myllarguten» († 1872), musiker
 Aasmund Olavsson Vinje († 1870)
 Rikard Berge († 1969), folkemusiker, forsker
 Aslaug Vaa († 1967), forfatter, voksede op i Kviteseid
 Tarjei Vesaas († 1970), forfatter
 Aslak Brekke († 1978), kveder, folkesanger
 Olav Aslakson Versto († 1977), bonde, stortingsmand
 Olav Versto, journalist, redaktør († 2011)
 Olav Vesaas (1935–), journalist og forfatter
 Sondre Bratland (1938–), , sanger
 Stein Versto (1957–), forfatter og folkemusiker
 Aasmund Nordstoga (1964–), visesanger
 Yasmin Syed (1966–), skuespiller, tvvært
 Odd Nordstoga (1972–), kveder, musiker, sanger, komponist
 Arve Moen Bergset (1972-) kveder, sanger, hardangerfelespiller
 Terje Håkonsen (1974–)
 Ingebjørg Harman Bratland  (1990–), kveder og sanger

Kilder

Eksterne henvisninger 

 Vinje Kommune
 Rauland Turist
 Visit Rauland (vintersport)

Kommuner i Vestfold og Telemark
Kommuner i Telemark